Graftombes en eggo's van gister (I) | Boer in Ballingskap
Graftombes en eggo's van gister (I)
Soos ek reeds in vorige inskrywings genoem het, is Gyeongju en omliggende gebiede besaai met die groot grasgrafte wat die indruk skep dat een reuse mol dalk hier woon. Hierdie grafte (wat in konsep dieselfde is as die Egiptiese piramides) was die gebruiklike manier waarop die Silla -dinastie (57vC – 935nC) konings en ander adelikes ter ruste gele het. As jy in agneem dat daar tydens die Silla-bewind 'n totaal van 54 konings en 3 koninginne was, is dit dus glad nie vreemd dat Gyeongju (Silla se eeue-oue hoofstad) 'n virtuele begraafplaas is nie.
Hierdie grafte is gewoonlik gebou rondom 'n grafkamer van hout (of soms steen), waar die ontslapene neergele is, in volle amptelike drag, saam met sy swaard, kroon en ander kosbare persoonlike besittings. Die grafkamer is dan toegepak met groot stene en die boonste laag van die graf was van grond. (Hierdie foto's is geneem binne die enigste graf wat, na uitgrawings, vir die publiek oopgestel is)
Die bekendste graf van 'n nie-koninklike, is die van Genl. Kim Yu Sin (595 – 673). Kim was by verre Silla se gewildste en beroemdste generaal en vandag word hy beskou as een van die beste militere leiers wat Korea ooit opgelewer het. Sy swaardvaardighede en sy dapperheid in militere veldtogte teen opponerende Koreaanse koninkryke is legendaries. Hy was op 15 reeds deel van die Hwarang (Silla se elite gevegskorps), op 18 bevelvoerder van die Hwarang en op die ouderdom van 34 was hy opperbevelvoerder van Silla se militere magte. Hy word veral onthou vir die leidende rol wat hy gespeel het in die vereniging van die 3 Koreaanse koninkryke onder Silla-beheer. Direk na die verowering van die koninkryke van Baekje (18vC – 660nC) en Gorguryeo (37vC – 668nC), het hy verdere roem verwerf vir die nederlae wat hy Chinese magte toegedien het, wat Korea wou beset (670-674). Later is hy as Sangdaedung (Eerste Minister) aangestel en het hy 'n leidende diplomatieke rol gespeel om goeie verhoudinge met Japan en China op te bou. In 835 is hy postuum tot 'n koning verklaar, met die titel Heungmu Daewang ("Great King of the Military").
Kim le begrawe aan die voet van Berg Sanghwa en Koreane besoek nog gereeld sy graf. Soos die graf van Koning Wonsoeng*, is die onderbou van Kim se graf van graniet, met die 12 diere van die Oosterse zodiak wat daarop uitgebeeld word. Hierdie granietwerk het verbasend goed behoue gebly en die ram en perd is nog baie duidelik herkenbaar.
← Koreaanse treffers (II)
Enkele aspekte oor Afrika →
Desember 12, 2007 3:15 vm
Net so mooi en interessant as al die voriges. Ek ken persoonlik 2 menere Kim!
Desember 12, 2007 1:52 nm
BIB … ek kan nie kommetaar lewer, want ek ken daardie gedeelte van die aarde nie .. maar jy bring dit so interressant na vore, en jou skrywe(s) lees ook so gemaklik, ek geniet dit baie. Ons bloggers het jou so paar weke gelede (probeer) 'gedruk' om te besluit of jy nie 'n Afrikaanse boek wil uit gee oor al jou doen en late daar, asook gesiens-waardighede. Ek glo dit sal baie baie geniet word, finaal vir die toekomstige reisiger na Korea.
Maar wees verseker ek koop daardie boek eerste … en vind jou inskrywings geweldig interressant.
Desember 12, 2007 4:20 nm
Ek beaam wat Eben se! En ek het 'n vroulike familie-lid met die naam Kim! 😆 Ons wag vir daardie boek, jy kan maar 'n paar boeke skryf, so in volumes en hulle hoef nie so dik te wees nie, wat van so 'n stel soos Wereldspektrum….29 Volumes plus die Indeks! 8)
Desember 12, 2007 6:20 nm
Ek hou van die "gras"grafte. Dit maak (vir my altans)meer sin as marmer of klip.
Desember 12, 2007 8:39 nm
n Geseënde Kersfees, en 'n mooi 2008 vir jou!
Desember 12, 2007 8:44 nm
Dit Is baie interesant! Dankie BIB!!
Desember 13, 2007 10:17 nm
Omtrent 'n derde van Koreane se van is Kim, so die kans dat die Koreaan wat JY gaan leer ken, 'n Kim is, is redelik goed!
Dankie vir julle opbouende kommentaar. Maar….29 volumes…eish!
Desember 13, 2007 11:28 nm
Wat van 29 hoofstukke? Dan kan die boek dalk al volgende jaar op my "Christmas Wish List" wees!
Desember 15, 2007 12:34 vm
Ek stem saam met Eben, maar in die tussentyd, baie dankie! Jy verbreed my algemene en historiese kennis geweldig. Jy maak daardie deel van die wêreld vir ons almal toeganklik.
Desember 15, 2007 3:57 vm
Dit is 29 hoofstukke sonder die voorwoord!!
baie interresant BiB.
Ek het nog nie so ver deur jou argiewe gegaan nie, miskien het jy al hieroor geskryf… (Meer onlangse geskiedenis) Maar was daar nie ook een van die Koreaanse Generale wat so bekend (en ge-eerd) was gedurende die oorlog in die 50's nie?
Desember 15, 2007 5:37 vm
Baie interesant! Sjoe maar ek het baie om hier in te haal. Soos Dellie sê jy kan met hierdie soort inskrywings net 'n mens se kennis verbreed.
Desember 15, 2007 6:08 nm
Jasper, ek is nie bewus van 'n spesifieke generaal wat uitsonderlike roem in die Koreaanse oorlog verwerf het nie. Die bekendste Koreaanse generaal tydens hierdie oorlog, was Paik Sun Yup. Hy word egter nie as legendaries beskou nie.
'n Ander, baie ge-eerde militere leier in Korea, is Admiraal Yi Sun Sin (1545-1598) wat verskeie kere die Japanese vloot verslaan het. Ek sal miskien op 'n stadium sy storie vertel.